
Sikeres évet tudhatunk magunk mögött pályázatok és az elvégzett munka terén is. A Nemzeti Együttműködési Alap pályázati kiírásán a civil szervezetek programjának megvalósítására, működésére, 500.000 Ft összegű támogatásban részesültünk, melyet a következő kategóriákban költhettünk el:
-Tárgyi eszköz beszerzés: egy teleszkópos Husqvarna ágvágó fűrészt vásároltunk.
-Egyéb beszerzések, szolgáltatások: a meglévő eszközök (szivattyú, generátor, gépkocsi) szervizelésének és működésének költségének fedezetére.
-Munka-, védőruha, védőfelszerelés költségei: 11 darab munkavédelmi nadrágot biztosítottunk tagjaink részére. 
-PR, marketing, kommunikációs költségek: telefon és a honlap költségét fedeztük.
-Adminisztráció költségei: irodaszerek, nyomtatványok beszerzése.

